**UGOSTITELJSKO-TURISTIČKA ŠKOLA**

**OSIJEK, Matije Gupca 61**

**KLASA**: 602-01/20-035/88

**URBROJ**: 2158/48-01-2020-1

Osijek, 12. listopada 2020.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10.,90/11.,5/12., 16/12., 86/12., 126/12., 94/13., 152/14., 7/17., 68/18., 98/19. i 64/20.) Ugostiteljsko-turistička škola, Osijek, Matije Gupca 61, raspisuje

N A T J E Č A J

za zasnivanje radnog odnosa

1. Nastavnik/ca hrvatskog jezika – 1 izvršitelj/ica – puno radno vrijeme, 20 sati nastave tjedno, na neodređeno
2. Nastavnik/ca hrvatskog jezika – 1 izvršitelj/ica – nepuno radno vrijeme, 8 sati nastave tjedno, na određeno do kraja školske 2020./2021. godine
3. Nastavnik/ca povijesti – 1 izvršitelj/ica – nepuno radno vrijeme, 4 sata nastave tjedno, na određeno do kraja školske 2020./2021. godine
4. Nastavnik/ca ekonomske grupe predmeta – 1 izvršitelj/ica – puno radno vrijeme, 22 sata nastave tjedno, na neodređeno
5. Nastavnik/ca ekonomske grupe predmeta – 1 izvršitelj/ica – puno radno vrijeme, 22 sata nastave tjedno, na određeno do kraja školske 2020./2021. godine
6. Nastavnik/ca ekonomske grupe predmeta – 1 izvršitelj/ica – nepuno radno vrijeme, 20 sata nastave tjedno, na određeno do kraja školske 2020./2021. godine
7. Strukovni/a učitelj/ica kuharstva – 1 izvršitelj/ica – puno radno vrijeme, 28 sati nastave tjedno, na određeno do isteka mandata osobe imenovane za ravnatelja škole
8. Strukovni/a učitelj/ica posluživanja – 1 izvršitelj/ica – puno radno vrijeme, 28 sati nastave tjedno, na neodređeno
9. Strukovni/a učitelj/ica posluživanja – 1 izvršitelj/ica – nepuno radno vrijeme, 24 sata nastave tjedno, na određeno do kraja školske 2020./2021. godine
10. Stručni suradnik – psiholog – 1 izvršitelj/ica – puno radno vrijeme, na određeno do povratka radnice s porodiljnog dopusta

Uvjeti: Opći uvjeti za zasnivanje radnog odnosa sukladno općim propisima o radu, uvjeti propisani Zakonom o odgoju i obrazovanju u osnovnoj i srednjoj školi.

Uz pisanu i vlastoručno potpisanu prijavu kandidati su dužni priložiti:

* životopis
* presliku domovnice odnosno dokaz o državljanstvu
* presliku rodnog lista
* presliku dokaza o stečenoj stručnoj spremi
* uvjerenje o nekažnjavanju u smislu članka 106. Zakona o odgoju i obrazovanju u osnovnoj i srednjoj školi u izvorniku(ne starije od 6 mjeseci)
* potvrdu o podacima evidentiranim u matičnoj knjizi Hrvatskog zavoda za mirovinsko osiguranje(e-radna knjižica)

Na natječaj se mogu prijaviti osobe oba spola.

Kandidatom se smatra samo osoba koja podnese pravodobnu i potpunu prijavu te ispunjava formalne uvjete iz natječaja.

Osoba koja ne podnese pravodobnu i potpunu prijavu ili ne ispunjava uvjete iz natječaja ne smatra se kandidatom.

Kandidati koji sukladno posebnim propisima ostvaruju pravo prednosti pri zapošljavanju, dužni su u prijavi pozvati se na to pravo, odnosno uz prijavu priložiti svu propisanu dokumentaciju prema posebnom zakonu.

Kandidati koji se pozivaju na pravo prednosti pri zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji, (Narodne novine broj 121/17.) dužni su uz prijavu na natječaj priložiti sve dokaze o ispunjavanju traženih uvjeta i sve potrebne dokaze navedene na internetskoj stranici Ministarstva hrvatskih branitelja <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Za kandidate koji podnesu pravodobnu i potpunu prijavu na natječaj i ispunjavaju formalne uvjete iz natječaja provest će se prethodno vrednovanje radi provjere znanja za obavljanje poslova oglašenog radnog mjesta.

Škola će na svojoj web stranici (<http://ss-ugostiteljsko-turisticka-os.skole.hr/>) objaviti listu kandidata, vrijeme i mjesto održavanja prethodne provjere 3 (tri) dana prije provođenja provjere.

Za kandidate koji ne pristupe provođenju prethodne provjere, smatrat će se da su povukli prijavu na natječaj.

U skladu s odredbama Opće uredbe o zaštiti osobnih podataka br. 2016/679. i Zakona o provedbi Opće uredbe o zaštiti osobnih podataka („Narodne novine“ br: 42/18.) prijavom na natječaj kandidati daju privolu za prikupljanje i obradu svojih osobnih podataka iz natječajne dokumentacije u svrhu provedbe natječajnog postupka.

Nepotpune i nepravovremene prijave neće se razmatrati.

Rezultati natječaja bit će objavljeni na mrežnoj stranici škole u zakonskom roku.

Zaprimljena dokumentacija neće se vraćati kandidatu.

Prijave s dokazima o ispunjavanju uvjeta dostavljaju se u roku od 8 dana od dana objave na oglasnim pločama i mrežnim stranicama Hrvatskog zavoda za zapošljavanje i škole.

Pisane prijave dostavljaju se poštom na adresu škole:

**UGOSTITELJSKO-TURISTIČKA ŠKOLA**

**Matije Gupca 61, 31000 Osijek**

s naznakom **“za natječaj“**